Մենք ճանաչում ենք Եվրոպական հանրակցության կարևոր դերը Եվրոպայի քաղաքական ու տնտեսական զարգացման ասպարեզում: Միջազգային տնտեսական կազմակերպությունները, ինչպես Միավորված ազգերի կազմակերպության Եվրոպական տնտեսական հանձնաժողովը (ՄԱԿ-ի ԵՏՀ), Բրետոն-Վուդի հիմնարկությունները, Տնտեսական համագործակցության ու զարգացման կազմակերպությունը (ՏՀԶԿ), Ազատ առևտրի եվրոպական միավորումը (ԱԱԵՄ) և Միջազգային առևտրի պալատը (ՄԱՊ), նաև կարևոր խնդիր կկատարեն տնտեսական համագործակցությանը սատարելու գործում, որը հետագա զարգացում կստանա Վերակառուցման ու զարգացման եվրոպական բանկի (ՎԶԵԲ) ստեղծման շնորհիվ: Հանուն մեր նպատակների իրականացման` մենք ընդգծում ենք այդ կազմակերպությունների գործունեությունն արդյունավետ փոխկապակցելու անհրաժեշտությունը և առանձնակի նշանակություն ենք տալիս այդ գործունեությանը մեր բոլոր պետությունների մասնակցության համար եղանակներ գտնելու պահանջմունքին: